আইসিএসআই গোল্দন জুব্লী থৌরমদা পিখিবা প্রধানমন্ত্রীগী ৱাফমগী শেমদোক্লবা ৱারোল

মন্ত্রীমন্দলদা ঐহাক্কা লোয়নরিবা কোর্পোরেত এফিয়ার্সকী রাজ্য মন্ত্রী শ্রী পী পী চৌধরীজী, ইনস্তিত্যুত ওফ কম্পেনি সেক্রেতরিজ ওফ ইন্দিয়াগী প্রসিদেন্ত দাক্তর শ্যাম অগ্রৱালজী অমসুং থৌরম অসিদা শরুক য়ারিবা শক্নাইরবশিং ঙসি আইসিএসআইনা মশাগী চহি য়াঙ্খৈ মপুং ফারক্লে । তঞ্জা অসিদা সংস্থান অসিগা মরি লৈনরিবা মীপুম খুদিংমকপু হরাও তয়াম্বা ফোংদোকচরি । ঙসি ঐহাক নুঙাইবা ফাওই মদুদি ঐহাক্না অসিগুম্বা য়াম্না খং হৈরবশিংগী মরক্তা লাক্লি মখোয় অসি ৱাফমশিং অসিগীদমক থৌদাং লৌরি মদুদি লৈবাক অসিদা লৈরিবা কম্পনি খুদিংমক্না- আইনবু ঙাক্তুনা চৎলি, মখোয়গী খাতাশিংদা ওন্থাক ওনশিন তৌদবা মনুং মপান ফাওনা উহল্লি । অদোম্না ইশাগী থৌদা অদু মপুং ফানা পাংথোকপনা, মদুনা মরম ওইরগা লৈবাক অসিগী কোর্পোরেত কলচর লেপ্পি । অদোমগী সংস্থানগী মোত্তো অদুশু “সত্যম ৱদ, ধর্মম চর”, হায়বদি অশেংবা ঙাংউ অমসুং চৎন লোনচৎ ঙাক্না চৎলু । অদোম্না ফোংদোক্লিবা অচুম্বা নত্রগা অরানবা ৱাফম অদুনা লৈবাক অসিগী কোর্পোরেত গবর্নান্সতা মমি তাই । মরূপশিং, অসিগুম্বা অসি করিগুম্বা মতমদা থোকখ্রে, মহৈনা অমা তম্বীবা, অদুবু মদুবু লৌশিনবা মীওই অদুগী ৱাখলোন তোঙান তোঙানবা ওইগল্লি । খুদম ওইনা মহৈ অদু য়ুদ্ধিষ্ঠিরনশু ফংবা, দুর্য়োধন্নশু ফংবা । অদুবু মখোয় অনিগী মওং মতৌ তোঙান তোঙানবা ওইখি । মহাভারত্তা দুর্যোধন্না হায়খি- জানামি ধর্মম ন চ মে প্রবৃত্তি: জানামি অধর্মম ন চ মে নিবৃত্তি: হায়বদি ঐহাক ধর্ম অমসুং অধর্মগী মরমদা খংদবা নত্তে । অদুবু ধর্মগী লম্বীদা চৎপা অদু ঐহাক্কী ইথৌদাং ওইবা ঙমখিদে অমসুং অধর্মগী লম্বীদগী ঐহাক লাপথোকপা ঙমখিদে । মতৌ অসুম্না মীয়ামদা অদোমগী সংস্থান অসিনা “সত্যম ৱদ, ধর্মম চর”গী শরুক অসি নিংশিংহল্লি । লৈবাক অসিদা পুকচেল শেংববু, মনুং মপান ফাওনা উহনববু ইনস্তিত্যুস্নেলাইজ তৌবদা অদোমগী সংস্থানগী থৌদাং য়াম্না চাওই । ইচিল ইনাও ইচল ইচেশিং, আচার্য় চাণক্যনা হায়বিরম্মী- অকেন শুষ্ক বৃক্ষেণ দহ্য মানেন বহ্মি না । দহ্যাতে তত বনম সর্বম কুপুত্রেণ কুলম য়থা ॥ হায়বদি জঙ্গল পুম্নমক্তা অকংবা উপাল অমদা মৈ চোকপা মতমদা জঙ্গল পুম্নমক তুম্না চাকই । মতৌ অদুম্না ইমুং অমদা কনাগুম্বা অমনা অরানবা থবক তৌবা তারগদি ইমুং অদুগী মীপুম খুদিংমক্কী ইকায় খুম্নবা, ইজ্জত, প্রতিষ্ঠা পুম্নমক উফুল্লক্তা তিনখি । মরূপশিং, ৱাফম অসি লৈবাক অসিগী ওইনশু চাদা চাম্মা চৎনরি । ঐখোয়গী লৈবাক্তশু অদুগুম্বা মীওই খুজোক খরা লৈরি, মখোয়না লৈবাক্কী প্রতিষ্ঠাবু, ঐখোয়গী পুকচেল শেংলবা সমাজকী চৎন লোনচৎপু মরাই চাইথনবা থবক তৌদুনা লাক্লি । মীওইশিং অদুবু সিস্তেম অমসুং সংস্থানদগী লৌথোক্নবা সরকারনা অহৌবা নুমীৎতগী স্বচ্ছতা অভিয়ান হৌদোকলি । -মসিগী স্বচ্ছতা অভিয়ান অসিগী মখাদা সরকার হেক শেম্বগা স্পিসিয়েল ইনভেস্তিগেসন তিম-এসআইতি শেমগৎলে – মীরমদা তুংদুনা লৈরিবা ব্লেক মনিগীদমক ব্লেক মনি এক্ত শেমলে – অনৌবা লৈবাক কয়াগা লোয়ননা তেক্স ত্রীতীজ পাংথোক্লে অমসুং অরিবা তেক্সকী য়ান্নবা ৱাফমশিংদা অহোংবা পুরক্লে – ইনসোলভেন্সী অমসুং বেঙ্করপ্তসী কোদ শেমলে, – চহি ২৮দগী পন্দুনা লৈরক্লবা বেনামী সম্পত্তি কানুন হৌদোক্লে – চহি কয়াদগী পন্দুনা লাক্লবা গুদ এণ্ড সিম্পল তেক্স চৎনহল্লে – দিমোনতিজেসনগী ৱারেপ লৌবগী থৌনা অদুশু সরকার অসিনা উৎলে ইচিল ইনাও ইচল ইচেশিং, সরকার অসিনা লৈবাক অসিদা সংস্থানশিংবু হেন্না পুকচেল শেংহন্নবা থবক পায়খৎলে । মসি সরকারগী কন্না হোৎনবগী মহৈনি মদুদি ঙসি লৈবাক অসিগী শেল থুমগী ফিভম অসি কেশ য়াম্না শিজিন্নদনা চৎথরি । দিমোনতিজেসনগী মতুং কেশ তু জিদিপি রেসিও অসি হৌজিক চাদা ৯দা লাক্লে । ২০১৬কী নবেম্বর ৮গী মমাংদা মসি চাদা ১২গী মথক্তা লৈরম্মী । করিগুম্বা লৈবাক অসিদা, লৈবাক্কী শেল থুমগী ফিভমদা পুকচেল শেংবগী খোংথাং অমা হৈরমদ্রগদি মসি ওইথোক্লমগদ্রা? অদোমদগী হেন্না কনান খংলমগনি মদুদি মমাং য়াম্না লাইনা ব্লেক মনি লৌথোক লৌশিন তৌরম্মী, হৌজিক্তি মদু তৌদ্রিঙৈ মমাংদা মীয়াম্না ৫০রক হন্না খন্থনরে । মরূপশিং, মহাভারত মনুংদা অতোপ্পা শক্তম অমশু য়াওরম্মী-শল্য । শল্য কর্ণগী সারথী ওইরম্মী, অমসুং লানফমদা উবা খুদিংমক অদু মহাক্না পুক্নিং শোন্থহন্দুনতা লৈরম্মী, নিংবা কায়নিঙাই ওইবা ফিভম ওইহল্লমী । শল্যদি মহাভারত্তা য়াওরম্মী, অদুবু শল্যদগী হেনবা ঙসিশু লৈরি । মীওই খরদি নিংবা কাইনিঙাই ওইবা শন্দোক্লগা নুঙাইজৈ । অসিগুম্বা মখলগী মীওইশিংগীদমক হন্দক মরক মশুং অমগী গ্রোথ হন্থহনবা অসি য়াম্না চাওবা পাও ওইররে । মরূপশিং, অসিগুম্বা মীওইশিংগীদি দাতা চান্নবা মতম অদুদা মখোয়দা ইনস্তিত্যুত অমসুং প্রোসেস অচুম্বা মাল্লি । অদুবু মসিগী দাতা অসি হেক চান্নদবা মতম অদুদা মসিগী সংস্থান অমসুং মসিগী থবক থৌরমদা ৱাহং হংবা হৌরকই । করিগুম্বা মখলগী ৱারেপ অমা লৌদ্রিঙৈ মমাংদা মখোয়বু মশক খংদোকপা য়াম্না মথৌ তাই । ইচিল ইনাও ইচল ইচেশিং, করিগুম্বা মতমদা লৈবাক অসিদা জিদিপি চাদা ৫.৭ য়ৌরকপা অসি অহানবা ওইরকপনি হানা অদোম্না খনবিব্রা? খন্দে । মমাং সরকারগী চহি ৬কী মনুংদা অসিগুম্বা খুদোং চাবা অসি ৮ লক লাকখি মতমদুদা চাওখৎপগী চাং অসি চাদা ৫.৭ নত্রগা মদুগী মখাদা তাথখি । লৈবাক অসিগী ইকোনোমীনা অসিগুম্বা ক্বার্তর্সশু উখ্রে, ইকোনোমীক গ্রোথ অসি চাদা ০.২, চাদা ১.৫ ফাওবা তাথখিবা । অসিগুম্বা ইকোনোমীক তাথরকপা অসিদগী হেন্না খুদোং থিনিঙাই ওইরম্মী, মরমদি চহিশিং অদুদা ভারত অসি ইনফ্লেসন হেন্না ৱাংবা, করেন্ত একাউন্ত দিফিজিত হেন্না ৱাংবা অমসুং ফিসিকেল দিফিজিত হেন্না ৱাংবা মায়োক্নরম্মী । মরূপশিং, করিগুম্বা ২০১৪গী চহি অনিগী মমাং হায়বদি ২০১২-১৩ অমসুং ১৩-১৪ য়েংলশি, মতমদুদা চাদা ৬কী ময়াদা লৈখি । হৌজিক কনাগুম্বা খরনা হায়বা ঙমগনি মদুদি অদোম্না করিগীদমক চহি অনি খক্তমক হায়রিবনো? মরূপশিং, চহি অনি ঐহাক্না তেনতক্না লৌরিবগী মরমদি সরকার অসিগী চহি অহুম অমসুং মমাগী সরকারগী চহি অরোইবা চহি অনিদা জিদিপি দাতা লেপথোক্নবা মওং মতৌ অসি অমা খক্তনি । সেন্ত্রেল স্তেতিসতিক্স ওফিস- সিএসও-না সরকার অসিগী মতম মনুংদা জিদিপিদা চাদা ৭.৪ হেঙ্গৎপগী দাতা রিলিজ তৌবা মতমদা মীওই খরনা য়ানিংদবা ফোংদোকখি । মখোয়না হায়রিবদি গ্রাউন্দ রিয়েলিতীগী ওইবা মখোয় মশানা লেপচবা অদু মসিগী দাতা অসিগা চান্নদে । অসিগুম্বা মীওইশিং অসিনা হায়রিবদি ইকোনোমীগী ফিভম অসি অসুক থুনা হেঙ্গৎলকলিবা অসি মখোয়না ফিল তৌদে । মদুনা মরম ওইরগা মীওই খুজোক খরনা মসি পাওথোকপা হৌরম্মী মদুদি জিদিপি লেপথোক্নবা অনৌবা থৌওং অসিদা অশোইবা খরা লৈরে । অদুনবু মীওইশিং অসিনা দাতাদা য়ুমফম ওইদবা মশাগী ৱাখল্লোনদা য়ুমফম ওইদুনা ৱা ঙাংলম্মী মদুনা মরম ওইরগা শেল থুমগী ফিভম ফগৎলকপা অসি মখোয়না উবা ফংলমদে । ইচিল ইনাও ইচল ইচেশিং, ইকোনোমী অদুক য়াম্না খংলুদবা ঐহাক্না হৌজিক ফাওবা খংবা ঙমদ্রি মদুদি মতম অদুদা অফাও অফাওবা ইকোনোমীস্তশিং লৈনা লৈনা মসি মতৌ করম্না ওইখিবনো । ময়াম্না শোয়দনা নিংশিংলমগনি মদুদি:- ঐখোয়গী লৈবাক অসিদা মতম অদুদা জিদিপি গ্রোথতগী হেন্না ইনফ্লেসন গ্রোথতা ৱারি তৌনরম্মী · ফিস্কেল দিফিজিত অমসুং করেন্ত একাউন্ত দিফিজিতকী গ্রোথতা ৱা ঙাংনরম্মী । · রুপয়েগা য়েংনরুবদা দোলরগী মমলদা গ্রোথ লৈবগী হেদলাইনদা পাও ওইরম্মী · ইন্তরেস্ত রেত্তা গ্রোথশু ময়াম্না ঙাংনবদা য়াওরম্মী । লৈবাক অসিগী দিবলপমেন্তকী মায়োক্তা পুরিবা পেরামিতর্স পুম্নমক অসি মীওই খরনা পামলম্মী । পিরামীতর্স অদু ফগৎলক্লবা, দিবলপমেন্তনা অচুম্বা মায়কৈ অদু ফংলবা মতম অসিদা অদুগুম্বা ইকোনোমীস্তশিং অদুনা মমীৎতা পর্দা অমা খন্দুনা থমখ্রে । পর্দা অসিনা মরম ওইদুনা ফক্লাং অদুদা ময়েক শেংনা ইরিবা ৱাফম অদু ফাওবা উবা ফংখিদ্রে । খুম ওইনা: · চাদা ১০দগী হেল্লমবা ইনফ্লেসন অদু হন্থহন্দুনা চহি অসিদা চাংচৎতা চাদা ২.৫দা লাক্লে । · চাওরাক্না চাদা ৪গী করেন্ত একাউন্ত দিফিজিত, চাংচৎতা চাদা ১গী ময়াদা লাক্লে । · পেরামিতর্সশিং অসি চুমথোকপা মতমদা, কেন্দ্র সরকারনা মশাগী ফিস্কেল দিফিজিত অসি মমাংগী সরকারগী চাদা ৪মখায়দগী হন্থহন্দুনা চাদা ৩মখায়দা পুরক্লে । ঙসিদি মীরমগী ইনভেস্তরশিং ভারত্তা রেকোর্দ ওইবা মওংদা শেন থাদরে । ভারতকী ফোরেন একচেঞ্জ রিজার্ব চাওরাক্না দোলর কোতি লিশিং ৩০দগী হেঙ্গৎহন্দুনা দোলর কোতি লিশিং ৪০ হেলহনখ্রে । শেলথুমগী ফিভমদা মশিগী চুমথোক্লিবা, মসিগী থাজবা, মসিগী মায়পাকপা অসি মখোয়গী মীৎয়েংদা মমল লৈরমদবা য়াই । মরম অদুনা লৈবাক অসিনা মসি খন্থবগী মতম য়ৌরে মদুদি ইকোনোমীস্ত খরদি লৈবাক্কী কান্নবা মাংহল্লি নত্রগা কনাগুম্বা খরগী রাজনীতিগী কান্নবা । মরূপশিং, ৱাফম অসি অচুম্বনি মদুদি হৌখিবা চহি অহুম অসিদা চাংচৎতা গ্রোথ চাদা ৭.৫ ফংলবা মতুং চহি অসিগী এপ্রিল-জুনগী থা অহুম অসিদা জিদিপি গ্রোথতা হন্থবা উরি । অদুবু ৱাফম অসিশু অচুম্বনি মদুদি সরকার অসিনা ত্রেন্দ অসিবু রিবর্স তৌনবগীদমক মপুং ফানা থিংদুনা থম্লি । ইচিল ইনাও ইচল ইচেশিং, অখং অহৈ কয়া অমনা ৱাফম অসিদা য়ানিংবা ফোংদোক্লি মদুদি লৈবাক অসিগী শেলথুমগী ফন্দামেন্তেলশিং কল্লি । ঐখোয়না রিফোর্মগা মরি লৈনবা মরুওইবা ৱারেপ কয়া লৌরে অমসুং মসিগী থৌওং অসি মখা তানা চৎথখিগনি । মরূপশিং, লৈবাক্কী চাওখৎনবা পুকচেলশেংনা শরুক য়ারিবা মখোয়শিং অদু, মরুওইবা থৌদাং লৌরিবা মখোয় অদুদা ঐহাক্না থাজবা পিরি মদুদি মখোয়বু অয়েৎ অপন পিহল্লোয় । জিএসতিদা শেমদোক শাদোকপা মথৌতাবশিং অদু ঐখোয়না শেমদোক শাদোকখিগনি । করবার মচা তৌবশিংগী কান্নবা ঐখোয়না অহোংবা খরা পুরক্লে অমসুং তুংদশু লৈবাক্কী কান্ননবা অহোংবা পুরক্নবা চিংনবা লৈতনা মীকুপ খুদিং থৌরাং তৌদুনা লৈরি । ইচিল ইনাও ইচল ইচেশিং, হৌজিক ওইরিবা শেলথুমগী ফিভম খন্ন নৈনদুনা ঐহাক্না ৱাফম খরা ময়ামগী মাংদা থমজরি । ৱাফমশিং অসিগী মরুওইরিবা অসি করিনো, মদুগী ৱারেপ অদু ময়ামদা, লৈবাক মীয়ামদা শিন্নজরি । মরূপশিং, ঐহাক্না থাজবা লৈ মদুদি অদোম্না ইশাগী অহানবা গারি লৈবা মতম অদুদা, লৈদবা য়াদদুনা লৈখিবদি ওইরমলোয় । গারি লৈদ্রিঙৈ মমাংদা অদোম্না চাকখুমগী বজেত য়েংলমগনি, অঙাংশিংগী মহৈ মশিংগী চাদিং য়েংলমগনি, অহল লমনশিংগী হিদাক লাংথক্কী চাদিং য়েংলমগনি । মদুগী মতুং তারকপদা লেমলকপা শেনফম অদুনা য়ুম নত্রগা গারিগী ৱাখল তৌরমগনি । মসি ঐখোয়গী সমাজকী মরুওইবা ৱাখল্লোন অদুনি অমসুং অসিগুম্বা তঞ্জা অসিদা লৈবাক অসিদা জুনগী মতুংদা পেসেঞ্জর কারশিংগী য়োনবদা চাওরাক্না চাদা ১২ হেনগৎলগদি অদোম করি তৌগনি? · কমর্সিয়েল গারিশিংগী য়োনবদশু জুনগী মতুংদা চাদা ২৩দগী হেন্না হেনগৎলে হায়বা অদু খংবা মতমদা অদোম করি তৌগনি? · লৈবাক অসিদা চকা অনি পানবা গারিশিং লৈবা য়োনবদা চাদা ১৪দগী হেন্না হেঙ্গৎপা অসিদা অদোম করি হায়গনি । দোমেস্তিক এয়ার ত্রাফিক হায়বদি এরোপ্লেন তোংদুনা চৎপগী মশিংদশু হৌখিবা থা অনিদা চাদা ১৪ হেঙ্গৎপা অসিদা অদোম করি হায়গনি । ইন্তরনেস্নেন এয়ার ফ্রেত ত্রাফিক হায়বদি এরোপ্লেনদা পোৎ থাদোক থাজিন তৌবগী মমলদা চাওরাক্না চাদা ১৬ হেঙ্গৎপা অসিদা অদোম করি হায়গনি । · লৈবাক অসিদা তেলেফোন সব্সক্রাইবরশিংদশু চাদা ১৪দগী হেন্না হেঙ্গৎপা অসিদা অদোম করি হায়গনি । ইচিল ইনাও ইচল ইচেশিং, হেঙ্গৎলক্লিবা অসিনা তাক্লিবদি মীয়ামনা গারিশিং লৈনরি, ফোন কনেক্সন লৌনরি, এরোপ্লেন তোংদুনা চৎনরি হায়বনি । মসিগী ইন্দিকেতরশিং অসিনা সহরগী লমদমদা দিমান্দগী গ্রোথ অদু উৎথোক্লি । হৌজিক করিগুম্বা খুঙ্গংগী দিমান্দগা মরি লৈনবা ইন্দিকেতরশিং য়ুংলুরগদি হন্দক্কী থা খরা অসিদা ত্রেক্তর য়োনবদা চাদা ৩৪দগী হেন্না হেঙ্গৎলে । এফএমসিজিগী লমদশু দিমান্দ গ্রোথকী ত্রেন্দ অসি সেপ্তেম্বর থাদা হেঙ্গৎপা উবা ফংই । মরূপশিং, লৈবাক অসিগী মীয়াম্না থাজবা হেনগৎলবা মতমদা অসিগুম্বা অসি ওইরকই । লৈবাক অসিগী মীয়াম্না থাজবা থমলকই ফরে শেল থুমগী ফিভম ফগৎলে । হৌজিক রিলিজ তৌখিবা পিএমআইগী মেনুফেকচরিং ইন্দেক্স এক্সপানসন মোদ অদু উৎলি । অমসুং ফ্যুচর ওউতপুত ইন্দেক্সতি ৬০গী মশিং অদু হেন্দোক্না চৎখ্রে । · হন্দক্তা লাকখিবা মশিংশিং অদু য়েংলুরগদি কোয়লা, ইলেক্ত্রিসিতী, স্তীল অমসুং নেচরেল গ্যাসকী প্রদক্সনশিংদশু ফন ফজনা হেঙ্গৎলে । · মরূপশিং, পর্সনল লোনগী দিস্বর্সলদশু য়াম্না থুনা হেঙ্গৎপা উরে । · হাউসিং ফাইনান্স কম্পেনিশিং অমসুং নন-বেঙ্কিং ফাইনান্স কম্পেনিশিংনা পিখিবা লোনশিংদশু মশিং য়াম্না হেঙ্গৎলে । · মসিদশু নত্তে, কেপিতেল মার্কেত্তা হৌজিক ম্যুচেল ফন্দ অমসুং ইনশ্যোরেন্সতা শেল য়াম্না পুথোকলে । · কম্পেনিশিংনা আইপিওশিংগী থোংদা চহি অসিদা অহৌবা থা তরুক খক্তদা কোতি লিশিং ২৫দগী হেনবা শেনফম মোবিলাইজ তৌখি । মমাংগী চহিদা চহি অদুগী মনুংদা মসি শেনফম অসি লুপা কোতি লিশিং ২৯ ওইখি । · নন-ফাইনান্সিয়েল এনতাইতিশিংদা কোরেপোরেতর বোন্দ অমসুং প্রাইবেত প্লেসমেন্তকী থোংদা শুপ্নগী থা মরী খক্তদা কোতি লিশিং ৪৫ পুথোকখি । মশিংশিং অসিনা লৈবাক অসিদা ফাইনান্সিংগী ব্রোদ বেজ অদু তাক্লি, হায়বদি ভারত্তা হৌজিক ফাইনান্সিং অসি বেঙ্কশিংদা লোন পিবদু খক্তা ওইদ্রে । মরূপশিং, সরকার অসিনা মফম অমসুং মতম অনিমক মফম চানা শিজিন্নবদা পুক্নিং চংলি । মমাংগী সরকারগী চহি অহুমগী খোংচৎ অমসুং ঐখোয়গী সরকারগী চহি অহুমগী থবক্কী খোংচৎতা খেৎনবা অদু ময়েক শেংনা উবা ফংলে । · মমাগী সরকারগী অরোইবা চহি অহুম অদুদা খুঙ্গংশিংদা কিলোমীতর লিশিং ৮০গী লম্বী শেমলম্মী । ঐখোয়গী সরকারগী চহি অহুম অসিদা কিলোমীতর লাখ ১ লিশিং ২০গী লম্বী শেমলে । হায়বদি চাদা ৫০দগী হেন্না খুঙ্গংগী লম্বী শেমগৎলে । · মমাংগী সরকারনা অরোইবা চহি অহুম অদুদা কিলোমীতর লিশিং ১৫গী নেস্নেল হাইৱে শেম্বগী থবক্কী এৱার্দ লৌখি । ঐখোয়গী সরকারনা ঐখোয়গী চহি অহুম অসিদা কিলোমীতর লিশিং ৩৪ হেন্না নেস্নেল হাইৱে শেম্বগী থবক্কী এৱার্দ লৌখি । · করিগুম্বা সেক্তর অসিদা ইনভেস্তমেন্তকী ৱাফম হৌদোক্লগদি, মমাংগী সরকারনা মখোয়গী লোইশিলকপা চহি অহুমদা লম লৌশিনবা অমসুং লম্বী শেম্বদা কোতি লিশিং ৯৩গী শেনফম চাদিং তৌখি । সরকার অসিদা মসিগী শেনফম অসি হেঙ্গৎহন্দুনা লুপা কোতি লাখ ১ লিশিং ৮৩দগী হেনগৎহল্লে । হায়বদি চাওরাক্না শরুক অনি সরকার অসিনা ইনভেস্তমেন্ত তৌখি । মতৌ অসুম্না রেলৱে সেক্তরগী ৱাফম পল্লগদি: মমাংগী সরকারগী লোইশিল্লকপা চহি অহুম অদুদা চাওরাক্না কিলোমীতর ল্শিং ১১০০গী অনৌবা রেল লাইন শেমগৎখি । সরকার অসিনা চহি অহুম অসিদা মসি কিলোমীতু লিশিং ২১০০দগী হেন্না য়ৌখ্রে । হায়বদি ঐখোয়না চাওরাক্না শরুক অনি হেন্না অনৌবা রেল লম্বী শেমগৎলে । মমাংগী সরকারগী লোইশিল্লকপা চহি অহুম অদুদা কিলোমীতর ১৩০০গী রেল লাইন নৌনা শমদোক শাদোকখি । সরকার অসিনা চহি অহুম অসিদা কিলোমীতর ২৬০০কী রেল লাইন নৌনা শমদোক শাদোক্লে । হায়বদি ঐখোয়না শরুক অনি হেন্না রেল লম্বীশিং শেমদেক শাদোক্লে । মরূপশিং, মমাংগী সরকারগী লোইশিল্লকপা চহি অহুম অদুদা চাওরাক্না কোতি লাখ ১ লিশিং ৪৯গী কেপিতেল এক্সপেন্দিচর তৌখি । সরকার অসিনা চহি অহুম অসিদা চাওরাক্না কোতি লাখ ২ লিশিং ৬৪গী কেপিতেল এক্সপেন্দিচর তৌখি । হায়বদি মসিশু চাদা ৭৫দগী হেন্না হেল্লে । হৌজিক ঐহাক্না রিন্যুয়েবল ইনর্জী সেক্তরদা ওইরক্লিবা দিবলপমেন্তকী ৱাফম পল্লগদি: · মমাংগী সরকারগী লোইশিল্লকপা চহি অহুম অদুদা পুন্না মেগাৱাত লিশিং ১২গী রিন্যুয়েবল ইনর্জীগী অনৌবা মপাঙ্গল হাপচিনখি । করিগুম্বা সরকার অসিগী চহি অহুমগী ৱাফম পল্লগদি, মেগাৱাত লিশিং ২২দগী হেন্না রিন্যুয়েবল ইনর্জীগী অনৌবা মপাঙ্গলবু গ্রিদ পৱারগা শম্নহল্লে । হায়বদি মফম অসিদশু সরকারগী পর্ফোমেন্স অসি চাওরাক্না শরুক অনি ফগৎলি । মমাংগী সরকারগী লোইশিল্লকপা চহি অহুম অদুদা রিন্যুয়েবল ইনর্জীদা কোতি লিশিং ৪গী শেনফম চাদিং তৌখি । ঐখোয়গী সরকার অসিনা চহি মশাগী অহুম অসিদা সেক্তর অসিদা কোতি লিশিং ১০৬০০কী শেনফম হেন্না চাদিং তৌখ্রে · মমাংগী সরকারগা য়েংনরুবদা শিপিং ইন্দস্ত্রীদা দিবলপমেন্তকী ৱাফম পল্লগদি হান্ননা কার্গো হেন্দলিংগী গ্রোথ নেগতিব লৈরম্বা মফম অদু, সরকার অসিগী চহি অহুম অসিদা চাদা ১১দগী হেন্না হেঙ্গৎলে । মরূপশিং, লৈবাক অসিগী ফিজিকেন ইনফ্রাস্ত্রকচরগা শম্নবা রেল- লম্বী- ইলেক্ত্রিসিতী অসিনচিংবা মরুওইবা সেক্তরশিংগা লোইননা, সরকার অসিনা সোশেল ইনফ্রাস্ত্রকচরবু হেন্না চেৎশিনহন্নবদশু পুক্নিং চংলি । ঐখোয়না এফোর্দেবল হাউজিংগী লমদা অশুম অশুম্বা নিয়ম চুম্বা ৱারেপশিং লৌরে, হৌখিবশিং অদু চুমথোক্লে, মদু লম অসিগীদমক্তা মরুওইবা অদুনি । ইচিল ইনাও ইচল ইচেশিং, মমাংগী সরকার অদুনা মশাগী অহৌবা চহি অহুম অদুদা শুপ্নগী লুপা কোতি লিশিং ১৫গী প্রোজেক্তশিংগী অয়াবা পিরম্মী । সরকার অসিনা মশাগী অহানবা চহি অহুম অসিদা লুপা লাখ ১গা লিশিং ৫৩গী প্রোজেক্তশিংগী অয়াবা পিখ্রে । মসি লাইরবশিংবু, ময়াইদা লৈবশিংবু য়ুম ফংহন্নবা ঐখোয়গী কমিতমেন্ত অদু উৎলি । ইচিল ইনাও ইচল ইচেশিং, ঐহাক্না থাজবা থম্লি মদুদি ময়াম মরক্তগী মীওই খরদি নিংশিংবিরমগনি মদুদি লৈবাক অসিদা ইনশ্যোরেন্স সেক্তরদা রিফোর্মগী ৱাফম পুখৎলকপা মতমদা, পাও- চেশিংগী হাদলাইন ওইরম্মী, মদুদি করিগুম্বা অসুম্না ওইবা তারগদি য়াম্না চাওবা শেল- থুমগী ৱারেপ অমা ওইগনি । মসি হৌখিবা সরকারগী মতমগী ৱাফমনি । সরকার অদু চৎখ্রে, অদুবু ইনশ্যোরেন্স সেক্তরদা রিফোর্ম তৌবা ঙমখিদ্রে । মসিগী রিফোর্ম অসি ঐখোয়না তৌরে, সরকার অসিগী মতমদা পাংথোক্লে । অদুবু মীওই খরগী ৱাখলোন অসি অশুমহাইনা তৌই মদুদি মসিগী রিফোর্ম অসি মতম অদুদা পাংথোকখিদ্রে, মখোয়না পাম্বা সরকার অদুনা তৌখিদ্রে, মরম অদুনা মখোয়দা মসিগী রিফোর্ম অসি অচৌবা মান্দে । রিফোর্ম- রিফোর্মগী ইশৈ ঙংলিবশিং অদুনা ঐহাক্না হায়নিংলিবদি হৌখিবা চহি অহুম অসিদা সেক্তর ২১গা শম্নবা রিফোর্ম মচা মচা ৮৭ তৌখ্রে । দিফেন্স সেক্তর, কন্সত্রক্সন সেক্তর, ফাইনান্সিয়েল সর্বিসশিং, ফুদ প্রোসেসিং, অসিনচিংবা সেক্তর কয়া অমদা শেল থাদবগী নিয়মশিংদা চাওনা অহোংবা পুরক্লে । লৈবাক অসিগী ইকোনোমীগী লমদা হাংদোক্লবা মতুংদগী হৌরগা ভারত্তা মীরমগী শেল থাদরক্লিবা অসি হৌখিবা করিগুম্বা চহি অহুম অসিদা থাদরক্খিবা অদুগা য়েংনরুবদা অদোম্না খংবা ঙমগনি মদুদি ঐখোয়গী সরকার অসিনা তৌরিবা রিফোর্ম অসিগী মহৈ করি ফংলবগে হায়বদু । ইচিল ইনাও ইচল ইচেশিং, কন্সত্রক্সন সেক্তরদা হৌজিক ফাওবগী অপুনবা মীরমগী শেল থাদরক্লিবা অসি হৌখিবা চহি অহুম অসিদা চাদা ৭৫ ওইরে । · এয়ার ত্রান্সপোর্ত সেক্তরদশু হৌজিক ফাওবগী অপুনবা মীরমগী শেল থাদরকপগী চাদা ৬৯দি হৌখিবা চহি অহুম অসিদা ওইকরপনি । · মাইনিং সেক্তরদা হৌজিক ফাওবগী অপুনবা মীরমগী শেল থাদরকপদা চাদা ৫৬তি হৌখিবা চহি অহুমদা ওইখিবনি । · কম্প্যুতর সোফ্তৱায়র অমসুং হার্দৱায়রদশু হৌজিক ফাওবগী অপুনবা মীরমগী শেল থাদরকপদা চাদা ৫৩দি হৌখিবা চহি অহুমদা ওইখিবনি । · ইলেক্ত্রিক ইক্বিপমেন্তশিংদশু হৌজিক ফাওবগী অপুনবা মীরমগী শেল থাদরকপদা চাদা ৫২দি হৌখিবা চহি অহুমদা ওইখিবনি । · রিন্যুয়েবল ইনর্জী সেক্তরদশু হৌজিক ফাওবগী অপুনবা মীরমগী শেল থাদরকপদা চাদা ৪৯দি সরকার অসিগী চহি অহুম অসিদা লাকপনি । · তেক্সতাইল সেক্তরদা হৌজিক ফাওবগী অপুনবা মীরমগী শেল থাদরকপদা চাদা ৪৫দি হৌখিবা চহি অহুমদা ওইখিবনি । · অদোমগীদমক্তদি মসিমশু অঙকপগী হিরম ওইবা য়াই মদুদি ওতোমোবাইল ইন্দস্ত্রী, মদুদা হান্নদগী মশিং থিঙমদনা মীরমগী শেল থাদদুনা লাক্লবা, সেক্তর অদুদশু হৌজিক ফাওবদা অপুনবা মীরমগী শেল থাদরকপদা চাদা ৪৪দি হৌখিবা চহি অহুমদা ওইখিবনি । ভারত্তা এফদিআই ইনফ্লো হেঙ্গৎলকলিবা অসি ৱাফম অসিগী খুদমনি মদুদি মীরমগী শেল থাদরিবশিংনা লৈবাক অসিগী শেল-থুমগী ফিভমদা কয়া য়াম্না থাজবা থমবগে হায়বদু । মসিগী ইভেস্তশিং অসিনা লৈবাক অসিগী দিবলপমেন্তকী খোংজং য়াংহনবা অমসুং থবক ফংহনবদা অচৌবা থৌদাং অমা লৌরি । ইচিল ইনাও ইচল ইচেশিং, পাঙ্গলনা শু নোমদুনা তাল্লিবা অদোমগী পৈশা অমমমগী মমল অদু সরকার অসিনা খংই । মরম অদুনা সরকারগী নীতিশিং অমসুং প্রোজেক্তশিংদা ৱাফম অসিগীশু পুক্নিংদা থম্লি মদুদি মখোয়না লাইরবা অমসুং মিদল ক্লাসকী পুন্সিবু লাইথোকহনবদা নত্তনা মখোয়গী পৈশাশিং অদুবুশু তুংশিলহল্লে । মরূপশিং, মসি সরকার অসিনা লেপ্পা লৈতনা হোৎরিবা অদুগী মহৈনি মদুদি মমাংগী সরকারগী মতমদা লুপা ৩৫০দা ফংলমবা এলইদি বল্ব অদু হৌজিক মদুগী মমল সরকার অসিগী উজালা স্কিমগী মখাদা লুপা ৪০দগী ৪৫ ফাওবগী মনুংদা পুরক্লে । · হৌজিক ফাওবদা লৈবাক অসিদা এলইদি বল্ব কোতি ২৬ হেন্না য়েনথোকখ্রে । করিগুম্বা বল্ব অমগী মমলদা চাওরাক্না লুপা ২৫০ তাথরে হায়না লৌরগশু লৈবাক অসিগী মিদল ক্লাসতা মসিনা চাংচৎতা কোতি লিশিং ৬ মখায়গী শেনফম কনবা ঙমলে । মসিদশু নত্তে, বল্ব অসিনা য়ুম খুদিংদা মৈ চাবগী চাং হন্থহল্লে, মৈগী বিল হন্থহল্লে । মসিনশু লৈবাক অসিগী মিদল ক্লাসতা শুপ্নগী চহি অমদা লুপা কোতি ১৩৮০০দগী হেন্না চাদুং হন্থহল্লে হায়না পান্নরি । সরকারগী হোৎনবনা মরম ওইদুনা হৌজিক লোকেল বোদীশিং লৈবা মফমশিংদা মশাগী স্ত্রিত লাইতশিংবু এলইদি বল্ব শিন্দোক্লে, মফম অদুদশু মখোয়দা শেলগী কান্নবা ফংহল্লে । সরকারনা মিদল ক্লাসকী য়ুম শান্নবা অহানবা ওইনা শেন্দোয়দা কোমথোকহল্লে । ইচিল ইনাও ইচল ইচেশিং, মিদল ক্লাসকী পোৎলুম হন্থহন্নবা, মিদল ক্লাসতকী হন্থবশিংদা খুদোংচাবা ফংহন্নবা, অমসুং লাইরবশিংগী ফিভম ফগৎহন্নবা অকনবা খোংথাং লৌখৎপা তাই, চৎন পথাপ শেমবা তাই, অমসুং মদু মফম মতম চানা চৎনহনবা তাই । মসিগী পান্দম অসি মপুংফানা পাংথোক্নবা ঐখোয়না খোংথাং খুদিং থাংদুনা চৎলি । মরূপশিং, সরকার অসিনা প্রাইবেত সেক্তর অমসুং পব্লিক সেক্তরগা লোইননা পর্সোনেল সেক্তরদশু থবক পায়খৎলি । পর্সোনেল সেক্তর, মীয়ামগী পর্সোনেল এস্পিরেসনগা শম্নহল্লি । মরম অদুনা সরকার অসিনা মশানা থবক শুনিংবা, মশাগী মংলান মংফাওহন্নিংবা নহাশিংদা ওইথোকপা য়াবা মতেংশিং পিরি । মুদ্রা য়োজনাগী মখাদা বেঙ্ক গরেন্তী য়াওদনা একাউন্ত কতি ৯ হেনবদা তোকি লাখ অহুমগা লিশিং হুমদ্রামঙা হেনবা শেনফম লোন পিখ্রে । কোতি ৯ অসিগী মনুংদা কোতি ২গা লাখ ৬৩দি অহানবা ওইবা নহাশিংনি হায়বদি মখোয়না অহানবা ওইনা মশাগী করবার তৌনবা মুদ্রা য়োজনাগী থোংদগী লোন লৌরি । সরকার অসিনা স্কিল ইন্দিয়া মিশন, স্তেন্দ অপ ইন্দিয়া- স্তার্ত অপ ইন্দিয়া অসিনচিংবা য়োজনাশিংগী থোংদগীশু মশানা মশাবু থবক পিজবদা পুক্নিং থৌগৎলি । য়াম্লবদগী য়াম্লবা মীয়ামবু ফোর্মেল সেক্তরদা পুরক্নবা কম্পেনিশিংদা শেলগী মতেংশু পিরি । ইচিল ইনাও ইচল ইচেশিং. ফোর্মেল সেক্তরদা ইমপ্লোইমেন্তকী ইন্দিকেতর খরা য়েংবা তারগদি, ২০১৪গী মার্চকী লোইশিল্লকপদা ইমপ্লোইমেন্ত প্রোবিদেন্ত ফন্দ ওর্গনাইজেসনদা থা খুদিংগী চাং নাইনা পিএফকী পৈসা তুংশিনবা অদুগুম্বা শিন্মী কোতি ৩ লাখ ২৬ ওইখি । হৌখিবা চহি অহুমদা অসিদা মশিং অসি হেঙ্গৎতুনা কোতি ৪ লাখ ৪০ য়ৌখি । মীওই খরদি মতাং অসিদা কাওথোকপা খরা লৈরে মদুদি থবক শুবা মী মশিং হেঙ্গৎতনা মশিং অসি করম্না হেঙ্গৎলিবনো । মরূপশিং, ঐখোয়না য়োজনা পুম্নমকপু মায়কৈ অদোমদা পুরি মদুনা লাইরবা, লো মিদল ক্লাস অমসুং মিদল ক্লাসকী পুন্সিদা ক্বালিতেতিব ওইবা অহোংবা অমা পুরক্নবা । জনধন য়োজনাগী মখাদা হৌজিক ফাওবদা কোতি ৩০দগী হেনবা লাইরবশিংগী বেঙ্ক একাউন্ত হাংদোক্লে, উজ্জৱল য়োজনাগী মখাদা কোতি ৩ হেনবা নুপীশিংদা লেম্না গ্যাস কনেক্সন পিখ্রে, চাওরাক্না লাইরবা কোতি ১৫দা সরকার অসিগী বীমা য়োজনাশিংগী মনুংদা পুরক্লে । নুমীৎ খরগী মমাংদা লাইরবা খুদিংদা লেম্না মৈগী কনেক্সন ফংহন্নবা সৌভাগ্য য়োজনা হৌদোকখ্রে । সরকারগী অসিগুম্বা য়োজনাশিংনা লাইরবশিংবু ফিভম ফগৎহল্লি । অদুবু মখোয়দা খ্বাইদগী খুদোংথিবা থোকহল্লিবা অসি শেঞ্জা-থমুজা অমসুং ব্লেক মনিনি । শেঞ্জা-থমুজা অমসুং ব্লেক মনি থিংবদা অদোমগী সংস্থান অমসুং কম্পনি সেক্রেতরীজকী য়াম্না চাওবা থৌদাং লৈরি । নোত থিংখিবা মতুং অদুগুম্বা শাশিন্নবা কম্পনি লাখ অহুম অদুগী মরমদা খংবা ঙমখি, মখোয়গী খুথাংদা ব্লেক মনি লৌথোক লৌশিন তৌবগী চিংনবা লৈ, মদুগী মনুংদা কম্পনি লাখ ২ লিশিং ১০গী রেজিস্ত্রেসন ককথৎখ্রে । ঐহাক্না থাজবা থম্মী মদুদি এসঐচইএলএলনা কম্পনিশিংগী মায়োক্তা চৎথরিবা শেংদোকপা অসিগী মতুং দাইরেক্তরিদশু পুক্নিং থৌগৎলনি অমসুং মসিগী শাফুনা কম্পনিশিংদা ত্রান্সপরেন্সিশু লাক্লগনি । মরূপশিং, লৈবাক অসিগী পুৱারিদা কালখন্দ অসি চাওনা অহোংবা পুরক্নবনি, চাওনা অওনবা লাক্নবনি । লৈবাক অসিদা পুকচেল শেংনা লৈবাক ঙাকপগী মগুন অদু খংবা হৌরক্লে । মরূপশিং, ২০২২দা লৈবাক অসিগী নিং তম্বা ফংখিবগী ৭৫শুবা চহি পালন পাংথোক্লগনি, মদুগীদমক্তা ঐহাক্না আইসিএসআইদগী ৱাশক খরা পাম্লি । ৱাশকশিং অদুদা অদোমগী কমিতমেন্ত য়াওগনি অমসুং অদুগুম্বা কমিতমেন্তশিং অদু অদোম্না উৎপা তাই । ২০২২ ফাওবদা অদোম্না লৈবাক অসিবু হাই তেক্স কমপ্লেন্ত সোসাইতী অমা শেমনবা থৌদাং লৌবা ঙমলদ্রা? · ২০২২ ফাওবদা অদোম্না লৈবাক অসিদা শেল কম্পনি অমত্তা লৈহল্লরোয় হানবা থাজবা পিবা ঙমলগদ্রা? · ২০২২ ফাওবদা লৈবাক অসিদা লৈরিবা কম্পেনি খুদিংমক্না পুকচেল শেংনা তেক্স থিহনগনি হায়বা অদোম্না থাজবা পিবা ঙমলগদ্রা? · অদোম্না ইশাগী মতেং পাংবা পাকথোক চাওথোকহন্দুনা ২০২২ ফাওবদা লৈবাক অসিদা পুকচেল শেংবা বিজিনেস কলচর অমা শেমগৎপা ঙমলগদ্রা? ঐহাক্না থাজবা থম্লি মদুদি অদোমগী গোল্দন জুব্লি চহিগী হৌরকপা অসিদা আইসিএসআইনা পান্দমশিং অসি ফংনবগীদমক তোঙান্না লম্বী অমা য়াৎলগনি অমসুং মখোয়বু ইশাগী থবক তৌবগী মওং মতৌদা পুশিল্লক্লগনি । অমুক হন্না ময়াম পুম্নমকপু হন্না হন্না থাগৎচরি ।